ΓΡΑΠΤΗ ΕΡΩΤΗΣΗ E-3493/01

υποβολή: Pere Esteve (ELDR) προς την Επιτροπή

(8 Ιανουαρίου 2002)

Θέμα: Ψήφισμα του Ευρωπαϊκού Κοινοβουλίου, της 11ης Δεκεμβρίου 1990, σχετικά με την καταλανική γλώσσα

Στο ψήφισμα του Ευρωπαϊκού Κοινοβουλίου, της 11ης Δεκεμβρίου 1990, σχετικά με τη θέση των γλωσσών των Ευρωπαϊκών Κοινοτήτων και της καταλανικής γλώσας (A3-0169/90)(1), είχε κληθεί η Επιτροπή να εγκρίνει — μεταξύ των άλλων — τα αναγκαία μέτρα για την επίτευξη των εξής στόχων:

1. δημοσίευση των Συνθηκών και των βασικών κειμένων των Κοινοτήτων στην καταλανική γλώσσα·

2. διάδοση στα καταλανικά των δημοσίων πληροφοριών σχετικά με τα ευρωπαϊκά θεσμικά όργανα, από όλα τα μέσα ενημέρωσης·

3. ένταξη της καταλανικής στα προγράμματα της Επιτροπής για την εκμάθηση και την τελειοποίηση των γνώσεων των ευρωπαϊκών γλωσών·

4. χρησιμοποίηση της καταλανικής στις προφορικές και γραπτές επαφές με το κοινό στο ή στα Γραφεία της Επιτροπής στις ενδιαφερόμενες Αυτόνομες Διοικητικές Περιφέρειες.

Επιπλέον, στο ψήφισμα αυτό αναφερόταν ότι, σύμφωνα με τον Κανονισμό του Ευρωπαϊκού Δικαστηρίου, η καταλανική γλώσσα μπορεί πλέον να χρησιμοποιείται στο Δικαστήριο από μάρτυρες και εμπειρογνώμονες σε περίπτωση που δεν μπορούν να εκφραστούν σε μια από τις γλώσσες του Δικαστηρίου.

Κατά πληροφορίες που προέρχονται από τα Γραφεία του Κοινοβουλίου και της Επιτροπής στη Βαρκελώνη, όσον αφορά το σημείο 4, η καταλανική γλώσσα χρησιμοποιείται συνήθως στην καθημερινή εργασία, στην επικοινωνία με τους πολίτες και την ενημέρωση του κοινού, σε δραστηριότητες που διοργανώνονται με πρωτοβουλία των Γραφείων κ.λπ.

Ωστόσο, μόνο ένα μέρος του πληροφοριακούλικού που εκδίδει το Ευρωπαϊκό Κοινοβούλιο στο γραφείο του της Μαδρίτης έχει τυπωθεί στην καταλανική γλώσσα. Επιπλέον, παρότι τα προαναφερθέντα θεσμικά όργανα προσπάθησαν να εκδώσουν περισσότερολικό στην καταλανική, η έλλειψη πόρων και ενός σαφέστερου ρυθμιστικού πλαισίου θέτουν εμπόδια στην προσπάθεια αυτή. Το μεγαλύτερο μέρος του πληροφοριακούλικού έχει τυπωθεί και συνεχίζει να τυπώνεται στην ισπανική γλώσσα.

Πώς αξιολογεί η Επιτροπή τηνλοποίηση των στόχων του προαναφερθέντος ψηφίσματος του Ευρωπαϊκού Κοινοβουλίου· Προβλέπει η Επιτροπή τη λήψη συγκεκριμένων μέτρων για την επίλυση των προβλημάτων που προαναφέρθηκαν όσον αφορά την έλλειψη πόρων του προϋπολογισμού και ενός σαφέστερου ρυθμιστικού πλαισίου — πέραν του προαναφερθέντος ψηφίσματος — σχετικά με τη χρήση της καταλανικής γλώσσας στα ευρωπαϊκά θεσμικά όργανα· Θα μπορούσε η Επιτροπή να αναφέρει εάν έχει εφαρμοσθεί η χρήση της καταλανικής γλώσσας στο Ευρωπαϊκό Δικαστήριο·

(1) ΕΕ C 19 της 28.1.1991, σελ. 42.

Απάντηση του κ. Prodi εξ ονόματος της Επιτροπής

(20 Φεβρουαρίου 2002)

Στο παρόν στάδιο, η Επιτροπή μπορεί να δώσει τις ακόλουθες απαντήσεις:

- η Επιτροπή δεν έχει ακόμη προβεί σε γενική αξιολόγηση της εφαρμογής του εν λόγω ψηφίσματος·

- η Μόνιμη Αντιπροσωπεία της Επιτροπής στη Βαρκελώνη χρησιμοποιεί την καταλανική γλώσσα για τις πληροφορίες που παρέχει στο κοινό, όπως αναφέρεται από το ίδιο το αξιότιμο μέλος. Επί του παρόντος, η Επιτροπή δεν προτίθεται να λάβει πρόσθετα μέτρα όσον αφορά τη σύνταξη του ενημερωτικούλικού·

- η Επιτροπή θα έλθει σε επαφή με το Δικαστήριο και θα παράσχει στο αξιότιμο μέλος συμπληρωματική απάντηση.